มันนี่ทูเดย์
นายธีรัชย์ อัตนวานิช ที่ปรึกษาด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า
21 ม.ค. 2560

ซื้อพันธบัตร
นายธีรัชย์ อัตนวานิช ที่ปรึกษาด้านตลาดตราสารหนี้ สำนักงานบริหารหนี้สาธารณะ (สบน.) เปิดเผยว่า พันธบัตรออมทรัพย์ของคลังในปีงบประมาณ พ.ศ. 2560 รุ่นอายุ 3 ปี อัตราดอกเบี้ย 2.00% และรุ่นอายุ 7 ปี อัตราดอกเบี้ย 2.56% ต่อปี จำนวนรวม 1.5 หมื่นบาท ล่าสุดขายได้แล้ว 7,200 ล้านบาท ยังเหลืออีก 7,800 ล้านบาท ประชาชนทั่วไปสามารถซื้อได้ถึงวันที่ 21 เม.ย.นี้
ผู้ว่าฯ ชวนออม
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. กล่าวว่า ได้จัดโครงการ “ผู้ว่าฯ ชวนออม” โดยร่วมกับผู้ว่าราชการจังหวัด 10 จังหวัด นำร่อง คือ จ.เชียงใหม่ แม่ฮ่องสอน พิษณุโลก อุตรดิตถ์ พระนครศรีอยุธยา ชลบุรี ขอนแก่น อุบลราชธานี สุราษฎร์ธานี และสงขลา เพื่อส่งเสริมการออมของประชาชน โดยเปิดตัวแล้วที่จ.เชียงใหม่